டெர்பியம்(IV) புளோரைடு

டெர்பியம்(IV) புளோரைடு  (Terbium(IV) fluoride) என்பது TbF4 என்ற மூலக்கூற்று வாய்பாடால் விவரிக்கப்படும் ஒரு கனிம வேதியியல் சேர்மமாகும். வெள்ளை நிறத்தில் திண்மப்பொருளாகக் காணப்படும் இச்சேர்மம் ஒரு வலிமையான ஆக்சிசனேற்றியாகும். கோபால்ட்(III) புளோரைடு அல்லது சீரியம்(IV) புளோரைடு  ஆகியவற்றில் இருந்து வெளிப்படும் புளோரைடு ஆவிகளின் கலவையை விட டெர்பியம்(IV) புளோரைடை வெப்பப்படுத்தும் போது ஒப்பீட்டளவில் தூய அணுநிலை புளோரின் வெளியிடப்படுகிறது.

தயாரிப்பு
மிகவும் தூய டெர்பியம்(III) புளோரைடு மற்றும் செனான் இருபுளோரைடு, குளோரின் முப்புளோரைடு அல்லது புளோரின் வாயு ஆகியவற்றுக்கு இடையேயான வினையால் டெர்பியம்(IV) புளோரைடு உருவாகிறது.:无机化学丛书 第七卷 钪 稀土元素. 科学出版社. pp 244-246. 1. 卤素化合物 
 2 TbF3 + F2 → 2 TbF4

பண்புகள்
டெர்பியம்(IV) புளோரைடு சூடான நீரில் எளிதில் நீராற்பகுப்பு அடைந்து டெர்பியம்(III) புளோரைடையும் டெர்பியம் ஆக்சிபுளோரைடையும் கொடுக்கிறது. 

டெர்பியம்(IV) புளோரைடை சூடாக்குவதால் டெர்பியம்(III) புளோரைடாகவும் முக்கியமாக ஒற்றையணு புளோரின் வாயுவாகும் சிதையும்.

 TbF4 → TbF3 + F•↑

வினையானது Tb(TbF5)3 என்ற கலப்பு இணைதிற சேர்மங்களை உருவாக்கும், இது In(HufF 5)3 போன்ற படிக வடிவத்தைக் கொண்டுள்ளது.Nikulin V V, Goryachenkov S A, Korobov M V, et al. On thermal stability of terbium tetrafluoride[J]. Zhurnal Neorganicheskoj Khimii, 1985, 30(10): 2530-2533. 
டெர்பியம்(IV) புளோரைடு கோபால்ட்(III) புளோரைடு சேர்மத்தை கோபால்ட் டெட்ராபுளோரைடாக ஆக்சிசனேற்றம் செய்கிறது.:

 TbF4 + CoF3 → TbF3 + CoF4↑

பக்மின்சுடர்ஃபுலரின் சேர்மத்தை 320 முதல் 460 பாகை செல்சியசு வெப்பநிலையில் புளோரினேற்றம் செய்கிறது.

டெர்பியம்(IV) புளோரைடு பொட்டாசியம் குளோரைடு மற்றும் புளோரினுடன் வினைபுரியும் போது, அது கலப்பு இணைதிற சேர்மமான KTb3F12 சேர்மத்தை உருவாக்கும்.  உருபீடியம் புளோரைடு, அலுமினியம் புளோரைடு மற்றும் டெர்பியம்(IV) புளோரைடு ஆகியவற்றின் கலவை Rb2AlTb3F16 என்ற சேர்மத்தை உருவாக்குகிறது. 

மேற்கோள்கள்

பகுப்பு:டெர்பியம் சேர்மங்கள்
பகுப்பு:புளோரைடுகள்